แบ่งเขตเลือกตั้งใครได้ใครเสีย
เขย่าใหญ่ รู้หมู่รู้จ่า,ที่สุด กกต.ก็ประกาศจำนวนเขตเลือกตั้งทุกจังหวัดทั่วประเทศด้วยสูตรมีแต่ลดไม่มีเพิ่ม โดยเฉพาะจังหวัดใหญ่ๆ,จำนวนเขตเลือกตั้งแบบแบ่งเขตเลือกตั้งของแต่ละจังหวัด โดยอาศัยข้อมูลจำนวนประชากร ณ วันที่ 31 ธ.ค.2560 กว่า 66 ล้านคน ใช้จำนวนราษฎรโดยเฉลี่ย 189,110 คน ต่อ ส.ส. 1 คน,ทำให้มี ส.ส. 350 คน จาก 350 เขตเลือกตั้ง หรือ 1 คนต่อ 1 เขตเลือกตั้ง,ที่น่าสังเกตก็คือ ในภาคอีสานซึ่งเคยมีจำนวน ส.ส. 126 คนจะเหลือแค่ 116 คน ลดไปถึง 10 คน ภาคเหนือจาก 36 คน เหลือ 32 คน,กทม. จาก 32 คน เหลือแค่ 30 คน คงจำนวนเท่าเดิม 54 จังหวัด,จังหวัดใหญ่ที่จำนวนลดลงคือ กทม. เชียงใหม่ นครราชสีมา นครศรีธรรมราช สกลนคร ชลบุรี เป็นต้น,ถามว่าหากเป็นแบบนี้จะเกิดอะไรขึ้น?,คำตอบก็คือ พรรคการเมืองใหญ่ โดยเฉพาะที่เคยได้ ส.ส.ในจังหวัดใหญ่ๆแบบเกือบเต็มจำนวนก็ต้องลดลงไปโดยปริยาย,ย่อมเกิดความสงสัยว่าการดำเนินการของ กกต.ในการแบ่งเขตแบบนี้มีนัยอะไรหรือเปล่า หวังผลอะไรหรือเปล่า,คสช.จึงตอบคำถามให้ดี แม้จะเป็นหน้าที่ของ กกต.ก็ตาม เพราะเท่ากับว่าผู้สมัครในแต่ละพรรคย่อมเกิดผลได้ผลเสียตามมา,เวลานี้แม้แต่ละพรรคยังไม่สามารถกำหนดตัวบุคคลในแต่ละพื้นที่เพื่อเป็นผู้สมัครของพรรค และเคยมีโอกาสที่จะชนะเลือกตั้งเนื่องจากได้รับความนิยมในพื้นที่นั้นๆ,เมื่อมีการแบ่งเขตใหม่ต้องเปลี่ยนแปลงพื้นที่ซึ่งอาจจะทำให้เกิดปัญหาต่อการได้คะแนนเสียงอย่างที่เคยได้มา,จึงเท่ากับว่าต้องเขย่ากันใหม่ทั้งระบบ,การที่พรรคพลังประชารัฐยังไม่ได้กำหนดตัวบุคคลที่จะส่งผู้สมัครในแต่ละพื้นที่จึงมีโอกาสดีกว่าพรรคการเมืองอื่นเป็นความได้เปรียบเล็กๆ,การทาบทามนักการเมืองหรือบุคคลที่สนใจทางการเมืองไว้แล้ว แต่ยังไม่ประกาศความชัดเจนอย่างที่กลุ่ม สามมิตร ไปทาบทามเอาไว้ย่อมมองเห็นภาพแล้วใคร พื้นที่ไหนที่จะส่งสมัครได้ง่ายเข้า,จากนี้ไปจึงสามารถเลือกได้ว่านักการเมืองคนไหนที่ควรจะส่งสมัครในพื้นที่ไหนได้สะดวกกว่าที่ยังไม่รู้พื้นที่ก่อนหน้านี้,เชื่อว่าจากนี้ไปเมื่อเห็นความชัดเจนอย่างนี้แล้ว การตัดสินใจของนักการเมือง หรือผู้ที่ต้องการลงสมัครอาจจะมีการปรับเปลี่ยนพรรค ปรับเปลี่ยนพื้นที่ง่ายขึ้น,พลังดูด หลังจากที่ทำงานมาได้ระยะหนึ่งก็จะเริ่มปฏิบัติการเข้มข้นมากขึ้นว่าจะเอาใครไม่เอาใครได้โดยพลัน,พลังประชารัฐ ที่รู้กันดีว่าเพื่อสนับสนุนให้ พล.อ.ประยุทธ์ จันทร์โอชา กลับมาเป็นนายกฯรอบที่ 2 จึงต้องทำงานเข้มข้นขึ้น,หัวจ่าย ที่เคยเป็นปัญหาเพราะยังไม่ขับเคลื่อนเนื่องจากยังไม่ถึงเวลา,จากนี้ไปจะได้เดินเครื่องอย่างเต็มพิกัด ทำให้เกิดความมั่นใจและตัดสินใจที่จะแยกจากพรรคเก่าไปหาโอกาสใหม่ในทางการเมือง,อย่างเพื่อไทย หลังจากประกาศสู้จากเจ้าของพรรคตัวจริงก็มีการเคลื่อนไหวเพื่อ ซื้อใจ ไม่ให้ย้ายพรรคก็เปิดหัวจ่ายไปแล้ว,นั่นเท่ากับว่าจะได้รู้จำนวนที่แน่นอนแหละว่าใครอยู่ใครไปกันบ้าง.,สายล่อฟ้า
ที่สุด กกต.ก็ประกาศจำนวนเขตเลือกตั้งทุกจังหวัดทั่วประเทศด้วยสูตรมีแต่ลดไม่มีเพิ่ม โดยเฉพาะจังหวัดใหญ่ๆ จำนวนเขตเลือกตั้งแบบแบ่งเขตเลือกตั้งของแต่ละจังหวัด
เลือกตั้ง,หาเสียง,พลังประชารัฐ,กล้าได้กล้าเสีย,สายล่อฟ้า